Αστυνομική Υπηρεσία της Βορείου Ιρλανδίας
Η Αστυνομική Υπηρεσία της Βορείου Ιρλανδίας (αγγλικά: "Police Service of Northern Ireland", PSNI, ιρλανδικά: "Seirbhís Póilíneachta Thuaisceart Éireann", σκωτικά του Όλστερ: "Polis Servis o Norlin Airlan") αποτελεί την αστυνομική δύναμη της Βορείου Ιρλανδίας. Διαδέχτηκε την Βασιλική Χωροφυλακή του Όλστερ (RUC), η οποία με τη σειρά της είχε αντικαταστήσει τη Βασιλική Χωροφυλακή της Ιρλανδίας (RIC).

Παρά το γεγονός ότι η πλειοψηφία των αξιωματικών της PSNI είναι ακόμη Προτεστάντες του Όλστερ, δεν είναι τόσο έντονη όσο ήταν στη RUC, λόγω των θετικών πολιτικών δράσεων. Η RUC ήταν μια ιδιαίτερα στρατιωτικοποιημένη αστυνομία και έπαιξε καθοριστικό ρόλο στη βίαιη σύγκρουση γνωστή ως Ταραχές. Ως μέρος της Συμφωνίας της Μεγάλης Παρασκευής, υπήρξε πρόβλεψη δημιουργίας μιας νέας αστυνομικής δύναμης, αρχικά, επί τη βάσει των χωροφυλάκων της RUC. Στο πλαίσιο της μεταρρύθμισης, συστάθηκε η Ανεξάρτητη Επιτροπή για την Αστυνόμευση στη Βόρεια Ιρλανδία (Independent Commission on Policing for Northern Ireland) γνωστή ως "Επιτροπή Πάτεν" (Patten Commission) και η RUC αντικαταστάθηκε από την PSNI στις 4 Νοεμβρίου του 2001. Με βάση την Πράξη της Αστυνομίας (Βόρεια Ιρλανδία) του 2000, η νέα αστυνομική δύναμη ονομάστηκε "Αστυνομική Υπηρεσία της Βορείου Ιρλανδίας" (αντικαθιστώντας την ονομασία "Βασιλική Χωροφυλακή του Όλστερ") για επιχειρησιακούς σκοπούς.

Όλα τα μεγάλα πολιτικά κόμματα της Βορείου Ιρλανδίας υποστηρίζουν τώρα τη PSNI. Στην αρχή το Σιν Φέιν, το οποίο αντιπροσωπεύει περίπου το ένα τέταρτο των ψηφοφόρων της Βόρειας Ιρλανδίας, αρνήθηκε να εγκρίνει την PSNI μέχρι την πλήρη εφαρμογή των συστάσεων της Επιτροπής Πάτεν. Ωστόσο, ως μέρος της Συμφωνίας του Αγ. Ανδρέα, το Σιν Φέιν ανακοίνωσε την πλήρη αποδοχή της PSNI τον Ιανουάριο του 2007.
Q1860
αγγλικά
Concept
Q9142
ιρλανδικά
Concept
Q26
Βορείου Ιρλανδίας
LOC
Q1482143
Βασιλική Χωροφυλακή του Όλστερ
ORG
Q1549059
Βασιλική Χωροφυλακή της Ιρλανδίας
ORG
None
Προτεστάντες του Όλστερ
UNK
Q815436
Ταραχές
EVE
None
Συμφωνίας της Μεγάλης Παρασκευής
UNK
None
Ανεξάρτητη Επιτροπή για την Αστυνόμευση στη Βόρεια Ιρλανδία
UNK
Q76382
Σιν Φέιν
Concept
None
Συμφωνίας του Αγ. Ανδρέα
UNK
Q1482170
Αστυνομική Υπηρεσία της Βορείου Ιρλανδίας
ORG
Q1482170
Αστυνομική Υπηρεσία της Βορείου Ιρλανδίας
ORG
operating area
replaces
replaces